钦定古今图书集成/明伦汇编/氏族典/第497卷 > 《四川总志》 > 邓𤣱
## 钦定古今图书集成/明伦汇编/氏族典/第497卷 > 《四川总志》 > 邓𤣱

按《明外史左良玉传》：“邓𤣱，四川人。天启初，积功得守
备。崇祯初，屡迁总兵官，镇守遵化。五年，令与左良玉
击贼清池柳庄。贼走林县，而𤣱部将杨遇春邀贼，中
伏死。贼用其旗，并诱杀他将，自是轻𤣱。十一月，以𤣱
为保定总兵官。𤣱不善驭军，军心亦不附。八年，洪承
畴令𤣱戍樊城，防汉江。部将王允成以克饷鼓噪，杀”
其二仆。𤣱惧，登楼越墙堕地死。